เส้นขนานที่บรรจบกันได้ โลกแฟชั่นกับงานดีไซน์
Emilio Pucci,การจับมือกันข้ามสายพันธุ์ มักก่อให้เกิดไอเดียบรรเจิด สร้างสรรค์ผลงานได้สนุกไร้ขีดจำกัด หลายครั้งยังสร้างนวัตกรรมใหม่ที่ไม่เคยปรากฏมาก่อน เปิดโลกทัศน์กว้างไกลกว่าที่คิด,เจ้าแห่งแฟชั่นลายพรินต์ขั้นเทพของอิตาลี Emilio Pucci จับมือแบรนด์เฟอร์นิเจอร์ชื่อก้อง Kartell สร้างสรรค์เก้าอี้สุดฮิป ภายใต้ชื่อ Madame World of Emilio Pucci edition ได้แรงบันดาลใจจากสีสันของมหานครเซี่ยงไฮ้ นำมาประดับลงบนเก้าอี้ Madame ของ ฟิลิป สตาร์ค นักออกแบบชื่อดังชาวฝรั่งเศส อันเป็นส่วนหนึ่งของโปรเจกต์ซิตี้ส์ออฟเดอะเวิลด์ของปุชชี่ ซึ่งครอบคลุมถึงปารีส, โรม และนิวยอร์ก จัดขึ้นเพื่อเฉลิมฉลองความสำเร็จทั่วโลก,ด้านแบรนด์แอคเซสเซอรี่ชื่อดังขวัญใจผู้นำเทรนด์แฟชั่น JIMMY CHOO จับมือศิลปินดังชาวบราซิลที่สร้างชื่อผ่านอินสตาแกรม ราฟาเอล มานเทสโซ วาดภาพประกอบสุนัข อิงลิช บูล เทอร์เรีย แสนซน เพื่อใช้ตกแต่งในคอลเลกชั่นเครื่อง ประดับและเครื่องหนังใหม่ ซีซั่นพรีฟอลล์ 2015 มีให้เลือกสรรทั้งกระเป๋าถือ, กระเป๋าใส่เครื่องสำอาง, กระเป๋าสตางค์ และปลอกมือถือ นอกจากนี้ ยังดีไซน์ปลอกคอสุนัขให้เลือกช็อปอีก 2 แบบ 2 สไตล์,วงการเฟอร์นิเจอร์ก็คึกคัก ในฐานะผู้บุกเบิกไอเดียสร้างสรรค์ผลงานแปลกใหม่ล้ำยุคล้ำสมัย หนึ่งในผลงานไอคอนระดับตำนานยกให้ เก้าอี้รุ่น Valet ของ ฮานส์ เจ เวกเนอร์ ในยุคฟิฟตี้ส์ มีเอกลักษณ์อยู่ที่พนักพิง ทำหน้าที่เป็นทั้งส่วนรองรับแผ่นหลังและที่แขวนสูท โดย เวกเนอร์ ได้ไอเดียจากการคุยกับศาสตราจารย์สถาปัตยกรรม สตีน ไอเลอ ราสมูสเซน และนักออกแบบแห่งยุค ไคย์ บอยเออร์เซน เกี่ยวกับปัญหาการพับเก็บเสื้อผ้าให้เข้าที่เข้าทางในยามหลับ แต่กว่าจะสำเร็จได้ก็ต้องรอพระบัญชาจากกษัตริย์เฟรเดอริคที่ 9 แห่งเดนมาร์ก ในยุคแรกเก้าอี้ตัวนี้ถูกออกแบบให้มี 4 ขา แต่เจ้าของไอเดียไม่ค่อยถูกใจนัก จึงพัฒนาเวอร์ชั่นใหม่เป็นแบบสามขาทำจากไม้สน พร้อมด้วยส่วนที่นั่งทำจากไม้สัก เพื่อแสดงให้กษัตริย์เฟรเดอริคทรงเห็นว่า เขาสามารถสร้างสรรค์เก้าอี้โดดเด่นสะดุดตาได้จากวัสดุราคาย่อมเยา เช่น ไม้สน นี่เป็นเพียงตัวอย่างผลงานระดับไอคอน สำหรับคนรักดีไซน์ที่มีเอกลักษณ์ไม่ซ้ำใคร สามารถตามชมและอัพเดทผลงานสร้างสรรค์ 13 เฟอร์นิเจอร์ชิ้นไอคอนโลก ที่โชว์รูม Craft ชั้น 3 สยามพารากอน.
การจับมือกันข้ามสายพันธุ์ มักก่อให้เกิดไอเดียบรรเจิด สร้างสรรค์ผลงานได้สนุกไร้ขีดจำกัด หลายครั้งยังสร้างนวัตกรรมใหม่ที่ไม่เคยปรากฏมาก่อน เปิดโลกทัศน์กว้างไกลกว่าที่คิด
แฟชั่น,ดีไซน์,นวัตกรรม,ลายพรินต์,อิตาลี,อินสตาแกรม,กระเป๋าถือ,กระเป๋าใส่เครื่องสำอาง,กระเป๋าสตางค์,ข่าว,ไทยรัฐฉบับพิมพ์